लखनऊ। अगर आप लखनऊ यूनिवर्सिटी में पढ़ते है तो इस बार वैलेंटाइन डे नहीं मना पाएंगे। लखनऊ यूनिवर्सिटी में वैलेंटाइन डे मनाने पर बैन लगा दिया गया है। प्रॉक्टर निशी पांडेय की ओर से बुधवार को जारी निर्देश में कहा गया है कि कैंपस में कोई भी स्टूडेंट किसी अन्य स्टूडेंट को फूल या गिफ्ट नहीं दे सकेगा। प्रॉक्टर के अनुसार इस तरह के गिफ्ट केवल लालच के लिए होते हैं। ये केवल माहौल खराब करते हैं। कैंपस पढ़ाई करने के लिए है न कि एंटरटेनमेंट के लिए। साथ ही उन्होंने यह भी कहा कि यूनिवर्सिटी पढ़ाई के लिए होती है न कि अफेयर के लिए। अगर वैलेंटाइन डे मनाना है तो छात्र कहीं और जा सकते हैं। स्टूडेंट्स पर और कोई भी प्रतिबंध नहीं है।